b'\n_START_ARTICLE_\nCres\n_START_SECTION_\nNaturforhold\n_START_PARAGRAPH_\n\xc3\x98ya er lang og smal med forholdsvis h\xc3\xb8ye fjell. Berggrunnen er hovedsakelig kalkstein, p\xc3\xa5 grunn av alle sprekkene i denne finner man sjelden vann p\xc3\xa5 overflaten her. Store deler av \xc3\xb8ya er kledt av skog (s\xc3\xa6rlig steineik). Med sine noks\xc3\xa5 store ubebygde omr\xc3\xa5der har \xc3\xb8ya et forholdsvis rikt dyreliv med blant annet viktige kolonier av europeisk g\xc3\xa5segribb.\n_START_SECTION_\nN\xc3\xa6ringsliv\n_START_PARAGRAPH_\nTurisme er i dag en av de viktigste n\xc3\xa6ringsveiene, men Cres har ikke p\xc3\xa5 langt n\xc3\xa6r s\xc3\xa5 mange turister som nabo\xc3\xb8yene Krk og Losinj.'